**Ministerul Mediului,Apelor si Padurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr.15531/9171/ 05 .03.2020

**PROIECT** **DECIZIA ETAPEI DE ÎNCADRARE**

**Nr. din 05.03.2020**

Ca urmare a solicitării de emitere a acordului de mediu adresate de **SC SRG PARK SRL.**,cu sediul în comuna Gura Sutii, sat Sperieteni, nr.619, judetul Dambovita , înregistrată la Agenția pentru Protecția Mediului (APM) Dâmbovița cu nr.15531 din 20.11.2018,a completarilor inregistrate la APM Dambovita cu nr.04.02.2020, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 10.10.2019 că proiectul : **INFIINTARE ATELIER PENTRU INTRETINEREA AUTOVEHICULELOR, JUDETUL DAMBOVITA** propus a fi amplasat in comuna Dragodana, sat Dragodana, strada DN 7, numar cadastral 71717 ,70076, judetul Dambovita **, nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 10, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

***a)mărimea proiectului***:

Prin proiect se propune infiintarea unui atelier pentru intretinerea autovehiculelor in comuna Dragodana, judetul Dambovita. Suprafata totala a terenului este de 9841,00 mp,

Accesul la proprietate se realizeaza din D.N. 7 – Bucuresti Pitesti.

Terenul S= 7.410 mp are următoarele vecinătăţi:

− la Nord – HC 915;

− la Sud – DCL 940;

− la Est – Stefan Grigore;

− la Vest – Neacsu B. Ion;

Coeficienti urbanistici propusi :

* S teren total: 9841,00 mp; (S teren 7.410mp si S teren: 2.431 mp)
* Regim inaltime: P (+ etaj partial);
* H max 7.10 m;
* S construita propusa parter: 300.00 mp;
* S construit propus etaj partial: 50.00 mp;
* S construita desfasurata propusa: 350.00 mp;
* S platforme, alei pietonale: 1.525 mp;
* S spatii verzi: 8.000 mp;
* P.O.T. propus: 3.05 %;
* C.U.T. propus: 0.0.4

**Descrierea cladirii propuse prin proiect:**

**Obiectul 1: Service - auto** – in cadrul acestuia societatea SRG-PARK S.R.L. va desfasura activitatea de service auto - servicii pentru populația din spațiul rural – comuna Dragodana, judetul Dambovita.

Aria construita = 300.00 mp;

Aria construita desfasurata = 350.00 mp;

Regim de inaltime: P+ etaj partial;

H max = 7.10 m.

**PARTER:**

1. atelier intretinere auto S = 252.50 mp;
2. hol acces S = 20.00 mp;
3. depozit S = 9.50 mp;
4. Vestiar si grup sanitar S = 13.80 mp;
5. Camera tehnica S = 8.70 mp.

***Atelier intretinere auto S = 252.50 mp -*** acesta este destinat desfasurii activitatii propuse prin proiect.

Spatiul este compus din 3 posturi de lucru pentru autovehicule cu un tonaj de 3.5 t si camione.

***Hol acces S = 20.00 mp -*** este destinat circulatiei interioare intre functiunile constructiei.

***Depozit S = 9.50 mp -*** acest spatiu va fi utilizat pentru pastrarea recipientelor speciale pentru uleiuri arse, astfel se respecta legislatia in vigoare din punct de vedere al protectiei mediului inconjurator.

***Vestiar si grup sanitar (angajati) S = 13.80 mp;***

***Camera tehnica S = 8.70 mp -*** In aceasta functiune va fi amplasata centrala termica si boilerul aferent ce va functiona pe combustibil solid, precum si ustensile, mici echipamente destinate functionarii adecvate si intretinerii acesteia.

**ETAJ (partial):**

1. Hol S = 14.50 mp;
2. Contabilitate/facturare S = 9.10 mp;
3. Birou sef unitate S = 14.00 mp;
4. Depozit consumabile, materiale igienizare S = 7.00 mp
5. Grup sanitar S = 2.90 mp;

**Hol S = 14.50 mp -** este destinat circulatiei interioare intre functiunile constructiei.

**Contabilitate/facturare S = 9.10 mp -** spatiu destinat personalului in care se va desfasura activitatea de contabilitate a intregii unitati. Contabilul are urmatoarele atributii:

**Birou sef unitate S = 14.00 mp -** In interiorul acestei functiuni isi va desfasura activitatea seful de unitate.

**Depozit consumabile, materiale igienizare S = 7.00 mp**

Acest spatiu este destinat depozitarii materialelor de igienizare. Vor fi pastrate atat produse de igienizare pentru spatiile destinate clientilor si personalului indirect si direct productiv, cat si pentru igienizarea atelierui de intretinere si reparatia autovehiculelor.

**Grup sanitar S = 2.90 mp -** In vederea respectarii Legii nr. 319/14.07.2006 - Legea securitatii si sanatatii in munca, cat si a normelor de sanatate a populatiei, angajatorul va asigura personalului conditiile necesare efectuarii igienizarii. Acesta este destinat angajatilor.

**Alei pietonale, platforme betonate (circulatii) S = 1.525 mp.**

Vor permite accesul la service auto. Betonul utilizat va fi un beton de drumuri (C25/30). La executia drumurilor de acces se va tine cont de natura terenului de fundare, asigurandu-se o compactare foarte buna a straturilor de baza.

Dotare corespunzatoare cu utilaje si echipamente specifice desfasurarii activitatii:

|  |  |  |
| --- | --- | --- |
| **Nr. Crt.** | **Denumire /tip utilaj/echipament** | **Nr. Bucati** |
|
| 1 | stand de frane | 1 |
| 2 | tester de jocuri in articulatii | 1 |
| 3 | elevator cu 4 coloane mobile | 1 |
| 4 | aparat reglat geometria | 1 |
| 5 | aparat jantat/dejantat | 1 |
| 6 | presa hidraulica | 1 |
| 7 | cric de canal | 1 |
| 8 | cric crocodil | 1 |
| 9 | cric pneumatic | 2 |
| 10 | compresor cu surub si uscat | 1 |
|  | **Dotari** |  |
| 1 | aparat pentru nituit/denituit | 1 |
| 2 | aparat rectificat discuri frana | 1 |
| 3 | pistol de insurubat/desurubat | 1 |
| 4 | set 2 suporti reglabili pentru sustinere vehicul | 2 |
| 5 | redresor - robot de pornire | 1 |
| 6 | adaptor aliniere pentru trailere si remorci | 1 |
| 7 | tava pentru canal de vizitare | 1 |
| 8 | presa hidraulica pivoti (pentru camioane) | 1 |
| 9 | aparat pentru reglat faruri | 1 |
| 10 | aparat automat pt recuperat si incarcat cu freon | 1 |
| 11 | tester diagnoza, complet echipat | 1 |
| 12 | set masurare presiune | 1 |
| 13 | combina de analiza | 1 |
| 14 | simulator incarcare axa | 1 |
| 15 | aparat pentru sudura in mediu protector | 1 |
| 16 | aparat de sudura in puncte (cu accesorii) | 1 |
| 17 | dulap scule pentru camioane | 1 |
| 18 | dulap scule electrician | 1 |
| 19 | dulap scule tinichigerie | 1 |

*Retea electrica*

Pentru asigurarea energiei electrice in interiorul atelierului de intretinere si reparatia autovehiculelor se va realiza un racord la reteaua existenta pe terenul proprietate (post de transformare trifazat).

*Retea sanitara*

Alimentarea cu apa rece se va asigura de la putul existent pe proprietate.

Distribuţia apei se va realiza prin reţele de distribuţie subterane din conducte de polietilenă de înalta densitate cu diametre de 25 mm - 50 mm. La pozarea conductei se vor respecta prevederile SR 4163-95 - Reţele de distribuţie. Conducta din polietilena, sa va monta pe un pat de nisip de 10 cm, la adâncimea de 1.0 m, mai mare decât adâncimea de îngheţ specifica zonei.

*Reteaua termica*

Sursa de caldura va fi o centrala termica. Aceasta va funcţiona pe combustibil solid ce va fi amplasata in spaţiul destinat centralei termice şi va produce apa calda 80/60˚C.

Apa calda de consum menajer va fi preparata in boiler amplasat in cadrul centralei termice. Vehicularea apei calde în instalaţia interioara se face separat pentru circuitul de încalzire si pentru cel de preparare apa calda menajera.

Lucrarea propusă se va realiza în judeţul Dambovita, comuna Dragodana, sat Dragodana, strada DN 7. Terenul are o suprafata totala de de 9.841 mp si este in folosinta si exploatarea societatii SRG PARK S.R.L. conform contractului de superficie autentificat notarial sub nr. 1466 din 26.05.2017. Terenul se afla in intravilanul si extravilanul comunei Dragodana si are categoria de folosinta arabil si curti constructii (3.700 mp – curti constructii).

b) **cumularea cu alte proiecte:** nu este cazul;

**c) utilizarea resurselor naturale:** nu este cazul;

**d) producţia de deşeuri: deşeurile menajere si cele din construcții vor fi preluate de operatori autorizaţi;** deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate

**e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu** (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul si extravilanul comunei Dragodana; folosinta actuala: curti constructii si extravilan arabil.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C:\Users\Arhive%20Elvira\Elvira\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C:\Users\Arhive%20Elvira\Elvira\Sintact%202.0\cache\Legislatie\temp\00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C:\Users\Arhive%20Elvira\Elvira\Sintact%202.0\cache\Legislatie\temp\00008742.htm), cu modificările şi completările ulterioare şi Hotărârea Guvernului nr. [930/2005](file:///C:\Users\Arhive%20Elvira\Elvira\Sintact%202.0\cache\Legislatie\temp\00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**Condițiile de realizare a proiectului:**

* Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr.7 din 06.02.2019 emis de către Primaria comunei Ludesti, fără afectarea factorilor de mediu.
* De asemenea se vor respecta masurile si conditiile de realizare a proiectului in conformitate cu Proiectul **Avizului de gospodarire a apelor emis de Administratia Nationala APELE ROMANE, Administratia Bazinala de Apa Arges Vedea** , si anume:
* Sa obtina toate avizele, acordurile si autorizatiile prevazute de legislatie inainte de inceperea executiei lucrarilor avizate prin prezentul act de reglementare;
* Posesorul avizului de gospodarire apelor are obligatia sa anunte emitentul, in scris, data de incepere a executiei, cu 10 zile inainte de aceasta;
* Nu vor fi afectate lucrarile existente ale constructiilor hidrotehnice si nici folosintele existente;
* Conform Legii Apelor nr. 107/1997, cu modificarile si completarile ulterioare, punerea in functiune si exploatarea lucrarilor construite pe ape sau care au legatura cu apele, se poate realiza numai dupa obtinerea autorizatiei de gospodarire a apelor;
* Beneficiarul raspunde de realizarea si functionarea corespunzatoare a obiectivului conform prezentului aviz, de urmarirea si prevenirea poluarii apelor subterane si de suprafata si de anuntarea in caz de poluare accidentala, a Sistemului de Gospodarire a Apelor Dambovita;

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* întreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de alimentare cu apa;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de alimentare cu apa;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;
* prevenirea ridicării prafului prin acțiuni de stropire in perioadele de vreme uscata;
* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de apa se vor executa cu utilaje performante care sa nu producă poluarea fonica a locuitorilor din zona;

**Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de alimentare cu apa;
* refacerea zonelor verzi în cazul în care acestea vor fi afectate de lucrările propuse a se realiza.

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de alimentare cu apa se vor colecta selectiv si valorificate prin unități specializate;

**Măsuri avute în vedere pentru managementul deşeurilor şi minimizarea impacturilor negative în perioada de construcţie**:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
  + deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
  + deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
  + materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
  + se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
  + deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
  + este interzisă arderea deşeurilor de orice tip;
  + solul vegetal va fi manevrat şi depozitat separat astfel încât să poată fi folosit la acoperire şi revegetare;
  + deşeurile menajere generate în locaţia şantierului vor fi colectate şi evacuate în condiţii sigure;

**Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare**:

După realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

***La finalizarea obiectivului de investitii, beneficiarul are obligatia sa solicite si sa obtina autorizatia de mediu****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

Mircea Nistor

|  |  |
| --- | --- |
| **Șef Serviciu A.A.A.**  Maria Morcoașe | **Intocmit,**  consilier A.A.A  Gabriela Tudoroiu |